NORAKSTS

|  |  |
| --- | --- |
| 22.08.2024. | Nr.9/8 |

###### PROJEKTA “senioru iesaiste digitālo prasmju apguvē un brīvprātīgajā darbā” ĪSTENOŠANA

**Atklāti balsojot: PAR – 14** (A.Rāviņš, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, A.Tomašūns, G.Kurlovičs), **PRET – nav**, **ATTURAS – nav**,

Projekts “Senioru iesaiste digitālo prasmju apguvē un brīvprātīgajā darbā” atbalstīts īstenošanai ES Erasmus+ programmas 2024. gada projektu konkursā. Projekta mērķis ir veicināt senioru vecumā no 65 gadiem integrēšanu sabiedrībā, apgūt digitālās prasmes un dalīties savās zināšanās ar citiem senioriem, iesaistoties brīvprātīgo darbā. Projekta īstenošanas laiks no 2024. gada 1. septembra līdz 2025. gada 31. decembrim.

Projekta vadošais partneris ir Lietuvas Republikas biedrība “Senioru pasaule”. Projekta partneri: Jelgavas valstspilsētas pašvaldības profesionālās tālākizglītības iestāde “Zemgales reģiona kompetenču attīstības centrs” (turpmāk- ZRKAC), biedrība “ALTUM” (Latvija) un UAB “MLM1” (Lietuva).

Projekta kopējās izmaksas ir 60 000,00 *euro,* kas tiek 100% apmērā segtas no projektam piešķirtā Erasmus+ programmas finansējuma, ZRKAC finansējums projekta aktivitāšu īstenošanai – 13 780,00 *euro*.

Saskaņā ar Pašvaldību likuma 4.panta pirmās daļas 4.punktu, Jelgavas valstspilsētas un Jelgavas novada attīstības programmu 2023.-2029.gadam un ES Erasmus+ programmas (KA210-ADU) pieaugušo izglītības sektora projekta “Senioru iesaiste digitālo prasmju apguvē un brīvprātīgajā darbā” (Nr.2024-1-LT01-KA210-ADU-000250298) pieteikuma apstiprināšanu un projekta finansēšanu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atļaut Jelgavas valstspilsētas pašvaldības profesionālās tālākizglītības iestādei “Zemgales reģiona kompetenču attīstības centrs” (turpmāk – ZRKAC) īstenot ES Erasmus+ programmas (KA210-ADU) pieaugušo izglītības sektora projektu “Senioru iesaiste digitālo prasmju apguvē un brīvprātīgajā darbā” (turpmāk – Projekts). Projekta kopējais finansējums 60 000,00 *euro* (sešdesmit tūkstoši *euro* un 00 centi), kas tiek 100% apmērā segts no Projektam piešķirtā Erasmus+ programmas finansējuma. ZRKAC aktivitāšu īstenošanai paredzētais finansējums – 13 780,00 *euro* (trīspadsmit tūkstoši septiņi simti astoņdesmit *euro* un 00 centi).
2. ZRKAC plānot 2025. gada budžetā Projekta īstenošanai nepieciešamo priekšfinansējumu – 2756,00 *euro* (divi tūkstoši septiņi simti piecdesmit seši *euro* un 00 centi).

Pilnvarot ZRKAC direktoru parakstīt visus ar Projekta īstenošanu saistītos dokumentus un veikt visas nepieciešamās darbības Projekta īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Domes priekšsēdētāja sekretāre  Ž.Memena

2024.gada 22.augustā